Kärri Sõelsepp

Kärri Sõelsepp (sündinud Kärri Visnapuu; 10. veebruar 1978 Tallinn) on tõlkija ning kirjanduse ja eesti keele õpetaja. 

 Haridus 
Ta õppis 1.–3. klassis Tallinna 60. Keskkoolis, 5.–12. klassis (4. jäi koolireformi tõttu vahele) Tallinna 42. Keskkoolis, omandades seal 1996. aastal keskhariduse.  

Tal on kolmekordne kõrgharidus ja üks akadeemiline mikrokraad: 

 2006 Tallinna Tehnikaülikool, bakalaureusekraad, avaliku sektori ökonoomika
 2015 Tallinna Ülikool, magistrikraad cum laude, kirjalik tõlge
 2019 Tallinna Ülikool, magistrikraad, eesti keele ja kirjanduse õpetaja
 2023 Tartu Ülikool, Kunstiakadeemia, Tallinna Ülikool, mikrokraad, baltisaksa kultuuripärand

Lisaks sellele on ta 2010. aastal omandanud Järvamaa Kutsehariduskeskuse Särevere õppekohas kala- ja vähikasvatuse eriala diplomi.Kärri Sõelsepa eluloolised märkmed. Kogunud kultuuriloolane Jaak Urmet 6.10.2025. Jaak Urmeti valduses.

Töökäik
Ta on töötanud aastatel 1997–2005 MootorReisid AS müügisekretäri, hiljem vanemmüügisekretärina, 2004–2009 Caldron OÜ raamatupidajana, 2009–2010 Eesti Maksu- ja Tolliameti revidendina ja 2011–2012 DagonEst OÜ tegevjuhina. Alates 2013. aastast tegutseb ta vabakutselise tõlkijana ja 2018. aastast Saue Koolis eesti keele ja kirjanduse õpetajana.Kärri Sõelsepa eluloolised märkmed. Kogunud kultuuriloolane Jaak Urmet 6.10.2025. Jaak Urmeti valduses.https://www.saue.edu.ee/et/kontaktid

 Tegevus tõlkijana 
Kärri Sõelsepp on Eesti kultuuriruumis eeskätt tuntud viljaka lasteanimatsioonide ja lasteraamatute (sh koomiksid, tegelusvihikud ja lasteajakirjad) tõlkijana inglise, saksa ja soome keelest, olles eestindanud muu hulgas selliseid frantsiise nagu "Minu väike poni", "Põrsas Peppa", "Muumid", "Käpapatrull", "Karupoeg Puhh", "Equestria tüdrukud", "Monster High", "Beyblade", "Pettson ja Findus". Ta on tõlkinud ka mängu- ja dokumentaalfilme ning populaarteaduslikke sarju, nt "Stephen Hawkingi geeniused" (orig "Genius by Stephen Hawking") ja "Kiirabihaigla" (hooajad 11 ja 12), tehes nii subtiitreid kui ka tõlget dublaažiks. Tema tõlgitud filme ja sarju on eeskätt näidatud Kidzone'i, Discovery Channeli, National Geographicu ja ERRi kanalites. Ta on sellel alal tegutsenud 2013. aastast.Kärri Sõelsepa eluloolised märkmed. Kogunud kultuuriloolane Jaak Urmet 6.10.2025. Jaak Urmeti valduses.

Alates 2020. aastate algusest on ta tõlkinud Eestiga seotud 17.–20. sajandi saksakeelsete autorite teoseid saksa keelest (Heinrich Vulpius, Timotheus Polus, Andreas Sandhagen, Oda Schaefer jt), aga ka lastekirjandust soome keelest (Jorma Kurvinen).

Tõlkeid
Mittetäielik loetelu

Mitte lastekirjandus

 Andreas Sandhagen, "Õigete surm" (orig "Die Gerechten Tod"), 1648. Oleviste kiriku diakoni Andreas Sandhageni leinajutlus luuletaja ja kirikumehe Reiner Brockmanni matmisel. Tõlge: rmt "Pruut, kuningas ja muusapoeg. Eesti luule algus. Eestikeelne luule 1637–1721 transpoetiseerituna 21. sajandi eesti kirjakeelde", Eesti Keele Sihtasutus, Tallinn 2022, lk 233–260.https://eksa.ee/toode/pruut-kuningas-ja-muusapoeg/
 Oda Schaefer, katkendid (proloog ja peatükk "Valge öö", orig "Die helle Nacht") mälestusteraamatust "Ka siis, kui näed und, liigub aeg edasi" (orig "Auch wenn Du träumst, gehen die Uhren"), Piper, München 1970. Tõlge: Akadeemia 2025, nr 10, lk 1792–1799.
 Timotheus Polus, "Lõbus vaatelava" (orig "Lustiger Schawplatz"), 1639. Tõlge: Eesti Keele Sihtasutus, Tallinn 2025.https://eksa.ee/toode/lobus-vaatelava/

Lasteraamatud

 "Jutte uneajaks" ["Minu väike poni"], Egmont Estonia, 2014
 "Ponilood" ["Minu väike poni"], Egmont Estonia, 2015
 "Bändide võistlus" ["Minu väike poni", "Equestria tüdrukud"], Egmont Estonia, 2015
 "Vikerkaar rokib" ["Minu väike poni", "Equestria tüdrukud"], Egmont Estonia, 2016
 "Läbi võlupeegli" ["Minu väike poni", "Equestria tüdrukud"], Egmont Estonia, 2016
 "Suur juturaamat" ["Minu väike poni"], Egmont Estonia, 2016
 "Sõpruse võlujõud. Ponikoomiks 1" ["Minu väike poni"], Egmont Estonia, 2016
 "Sõprusmängud" ["Minu väike poni", "Equestria tüdrukud"], Egmont Estonia, 2016
 "Loojangukuma tähetund" ["Minu väike poni", "Equestria tüdrukud"], Egmont Estonia, 2016
 "Lemmikute kokkutulek. Peaosas Zoe Trent" ["Littlest Pet Shop"], Egmont Estonia, 2016
 "Torm Ponilinnas" ["Minu väike poni"], Egmont Estonia, 2016
 "Videvikusära ja kristallsüdame loits" ["Minu väike poni"], Egmont Estonia, 2016
 "Videvikusära sädelev pidžaamapidu" ["Minu väike poni", "Equestria tüdrukud"], Egmont Estonia, 2017
 "Hoiatus tulevikust" ["Minu väike poni"], Egmont Estonia, 2017
 "Roosa ja tema saladus" ["Minu väike poni"], Egmont Estonia, 2017
 "Filmiraamat" ["Minu väike poni"], Egmont Estonia, 2017
 "Kolm põrsakest" [Disney], Egmont Estonia, 2021
 "Filmiraamat" ["Käpapatrull"], Egmont Estonia, 2021
 "Lumivalgeke ja seitse pöialpoissi" [Disney], Egmont Estonia, 2021
 "Minu esimene unejuttude raamat" ["Karupoeg Puhh"], Egmont Estonia, 2021 https://rahvaraamat.ee/et/naitlejad/karri-soelsepp?page=1&id=1487355 https://www.kirjavara.ee/?leiame=K%C3%A4rri%20S%C3%B5elsepp https://www.ester.ee/search~S1*est/X?searchtype=a&searcharg=s%C3%B5elsepp%2C%20k%C3%A4rri&searchscope=1&SORT=DZ&extended=0&SUBMIT=OTSI

Lasteanimatsioon

Sarjad:
 "Marsupilami" (orig "Marsupilami", 2000–2012)
 "Winxid" (orig "Winx Club", 2004–2019)
 "Põrsas Peppa" (orig "Peppa Pig", 2004–)
 "Hirmus Henry" (orig "Horrid Henry", 2006–2020)
 "Imelised spioonid" (orig "The Amazing Spiez!", 2009–2012)
 "Õnneseen Fred" (orig "Lucky Fred", 2011–2014)
 "Puu Fu Tom" (orig "Tree Fu Tom", 2012–2016)
 "Lalaloopsid" (orig "Lalaloopsy", 2013–2015)
 "Minu väike poni. Sõprus on maagiline" (orig "My Little Pony. Friendship Is Magic"), 2014–2020
 "[Lego] Nexo rüütlid" (orig "[Lego] Nexo Knights", 2015–2017)
 "[Lego] Haldjad" (orig "[Lego] Elves", 2015–2018)
 "Beyblade" (orig "Beyblade Burst", 2016–2023)
 "Enchantimals" (orig "Enchantimals", 2017–)

Sarjade järgi filmid:
 "[Minu väike poni, Equestria tüdrukud] Sõprusmängud" (orig "[My Little Pony, Equestria Girls] Friendship Games"), 2015
 "[Minu väike poni, Equestria tüdrukud] Vaba Metsa laagri Legend" (orig "[My Little Pony, Equestria Girls] Legend of Everfree"), 2016
 "Minu väike poni. Film" (orig "My Little Pony. The Movie"), 2017
 "[Monster High] Suur kollrahu" (orig "[Monster High] Escape from Skull Shores", 2012)
 "[Monster High] Buu New York" (orig "[Monster High] Boo York, Boo York", 2015)
 "[Monster High] Elektrit täis" (orig "[Monster High] Electrified", 2017)
 "[Ever After High] Nõiutud talv" (orig "[Ever After High] Epic Winter", 2016)

Muud filmid:
 "Loomade liit" (orig "Animals United", 2010)
 "Rooma gladiaatorid" (orig "Gladiatori di Roma", 2012)
 "Vahtramäe Emil ja Ida" (orig "Emil & Ida i Lönneberga"), 2014
 "Muumid Rivieral" (orig "Muumit Rivieralla"), 2015
 "Kribinal-krabinal kingijahile" (orig "Trippel Trappel Dierensinterklaas"), 2015
 "Heidi" (orig "Heidi", 2015)
 "Nukatuka metsarahvas" (orig "Dyrene i Hakkebakkeskogen"), 2017
 "Pettson ja Findus. Maailma parimad jõulud" (orig "Pettersson und Findus 2. Das schönste Weihnachten überhaupt"), 2017
 "Siit tuleb võlur Torss" (orig "Here Comes the Grump"), 2018

Mängufilmid ja seriaalid lastele

 "Viplala"
 "Õpetaja konn"
 "Appi, ma kahandasin oma vanemad"
 "Minu sõber kaelkirjak"
 "Tagahooviteadus"

Dokumentaalfilmid ja populaarteaduslikud sarjad
Subtiitritõlge.

 "Meie maailm" 1, "Turu majandus" [Etioopiast] (ETV), 2016
 "Meie maailm" 3, "Südametunnistus mobiiltelefonis" [Keeniast] (ETV), 2016
 "Meie maailm" 6, "Sädemete jõed" [Gruusiast] (ETV), 2016
 "Meie maailm" 11, "Kooselu Sri Lanka moodi" (ETV), 2017
 "Jumala lugu Morgan Freemaniga" (National Geographic, orig "The Story of God with Morgan Freeman", 2016–2019)
 "Tsenseerimata Michael Ware'iga" (National Geographic, orig "Uncensored with Michael Ware", 2017)
 "Atlantis tõuseb" (National Geographic, orig "Atlantis Rising", 2016)
 "Paavst Hitleri vastu" (National Geographic)
 "Natside veidrused II maailmasõjas" (National Geographic)
 "JFK viimased tunnid" (National Geographic)
 "Riukalik tuunikala" (4 hooaega, National Geographic)
 "Inimene masina vastu" (National Geographic)
 "Stephen Hawkingi geeniused" (National Geographic)
 "Kosmosesüstiku viimane lend" (National Geographic)
 "Sõda merikõrvade pärast" (Discovery Channel, orig "Abalone Wars", 2012–2016)
 "Surmavaim saak" (3 hooaega, Discovery Channel)
 "Helide meri" (Discovery Channel)
 "Harley ja Davidsonid" (Discovery Channel)
 "Tuukani rahvas" (Discovery Channel)
 "Surmavaim tööintervjuu" (Discovery Channel)
 "Traagiline laviin" (Discovery Channel)
 "Elu pärast Tšornobõli" (Discovery Channel)
 "Šerpa" (Discovery Channel)
 "Põgenemine Alcatrazist" (Discovery Channel)
 "Concordia tõstmine" (Discovery Channel)
 "Ajapomm Island" (Discovery Channel)
 "Vaikse ookeani sõdalased" (Discovery Channel)
 "Texase suured kalad" (Discovery Channel)
 "Võidujooks väljasuremisega" (Discovery Channel)
 "Läbimurre" (Discovery Channel)
 "Kiirabihaigla" (hooajad 11 ja 12)

Algupärane looming
 Lasteluulekogu "Päkardused" 2024 (illustreerinud Liisi Sõelsepp) https://www.ester.ee/record=b5696863*est

 Tunnustus 
Oda Schaeferi tõlke eest pälvis ta 2023. aastal Eesti Goethe-Seltsi tõlkevõistlusel II auhinna.https://goetheselts.wordpress.com/2023/04/. 2025. aastal anti talle Saue Kooli aasta aineõpetaja tiitel.https://www.facebook.com/photo?fbid=1426381546025019&set=pcb.1426381586025015 Õpetajana on Kärri Sõelsepp koostanud, kujundanud ja toimetanud mitmesuguseid kitsa levikuga koolitrükiseid.https://www.ester.ee/record=b5460945*esthttps://www.ester.ee/record=b5498603*est

Viited

Kategooria:Eesti tõlkijad
Kategooria:Eesti õpetajad
Kategooria:Tallinna Tehnikaülikooli vilistlased
Kategooria:Tallinna Ülikooli vilistlased
Kategooria:Sündinud 1978